CELEX: 62016CN0180
Language: et
Date: 2016-03-29 00:00:00
Title: Kohtuasi C-180/16 P: Toshiba Corporationi’i 29. märtsil 2016 esitatud apellatsioonkaebus Üldkohtu (esimene koda) 19. jaanuari 2016. aasta otsuse peale kohtuasjas T-404/12: Toshiba Corporation versus Euroopa Komisjon

17.5.2016   
            
            
               ET
            
            
               Euroopa Liidu Teataja
            
            
               C 175/14
            
         Toshiba Corporationi’i 29. märtsil 2016 esitatud apellatsioonkaebus Üldkohtu (esimene koda) 19. jaanuari 2016. aasta otsuse peale kohtuasjas T-404/12: Toshiba Corporation versus Euroopa Komisjon
   (Kohtuasi C-180/16 P)
   (2016/C 175/16)
   Kohtumenetluse keel: inglise
   
      Pooled
   
   
      Apellant: Toshiba Corporation (esindajad: Solicitor J. F. MacLennan, Rechtsanwalt A. Schulz, Δικηγόρος S. Sakellariou, advokaat J. Jourdan)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus kohtuasjas T-404/12 ja
               
                           i.
                        
                        
                           tühistada Euroopa Komisjoni otsus juhtumis COMP/39.966 – Gaasisolatsiooniga jaotusseadmed – otsuse uuesti vastu võtmine; või
                        
                     
                           ii.
                        
                        
                           vähendada Toshibale määratud trahvi ELTL artikli 261 alusel; või
                        
                     
                           iii.
                        
                        
                           suunata kohtuasi tagasi Üldkohtusse uue otsuse tegemiseks vastavalt Euroopa Kohtu otsusele õigusküsimustes; ja igal juhul
                        
                     
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva kaebuse aluseks on kolm väidet:
   
               a)
            
            
               Esimene väide: Üldkohus rikkus õigusnormi, järeldades et Euroopa Komisjon ei rikkunud Toshiba kaitseõiguseid; eelkõige seoses sellega, et komisjon ei esitanud Toshibale vastuväiteteatist enne otsuse uuesti vastuvõtmist aastal 2012;
            
         
               b)
            
            
               Teine väide: Üldkohus rikkus õigusnormi, järeldades et komisjoni poolt kohaldatud metoodika Toshiba trahvi arvutamisel ei rikkunud võrdse kohtlemise põhimõtet; eelkõige seoses sellega, et komisjon kasutas Toshiba trahvi arvutamisel alusena ühisettevõtjale TM T&D arvutatud lähtesummat, mitte aga Toshiba asjaomast käivet, vastupidi sellele, mida komisjon tegi 2007. aasta otsuse Euroopa adressaatide suhtes; ja
            
         
               c)
            
            
               Kolmas väide: Üldkohus rikkus õigusnormi, kui järeldas, et Euroopa Komisjon, jättes Toshiba trahvisumma vähendamata, et kajastada tema suhtelist osalemist rikkumises, ei rikkunud võrdse kohtlemise põhimõtet; eelkõige seoses sellega, et komisjon ei võtnud arvesse asjaolu, et Toshiba piiratum osalemine salajases tegevuses võrreldes 2007. aastal tehtud otsuse Euroopa adressaatidega õigustas kajastumist trahvisummas.